Bakelita
Bakelita dia marika zavatra iray natao tamin'ny rezinina fôrmaledehida fenôly azo amafisana amin'ny alàlan'ny hafanana, ny naomenklatiora ofisialiny dia anidiriora pôliôksibenzilmetilenglikôly (anhydrure de polyoxybenzylméthylèneglycol), zavatra hitan'i Leo Baekeland tamin'ny 1907-1909, simista amerikanina avy any Belzika. Ny Bakelita dia ao amin'ny sokajin'ny fenôplasta, rehefa namboarina tamin'ny fiota simika (polycondensation) ny fenôly sy ny fôrmaldehida (fôrmôly) napetraka tamin'ny tsindry sy hafanana ambony, matetika miaraka amina mpameno toy ny vovo-kazo.

Io ny plastika voalohany vita pôlimera noforonina. Nampiasaina noho ny toetrany tsy mampita aratra sy matanty hafanana izy amin'ny fanamboarana telefaonina, radiô, fitaovana fanaovana lakozia, firavaka ary kilalao.

Pôlimera